*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*136. számú előterjesztés*

Bátaszék Város Önkormányzat Képviselő-testületének 2023. augusztus 30-án

15 órakor megtartandó ülésére

Tájékoztató a Bátaszékért Marketing Nkft. 2023. évi üzleti tervének első féléves teljesüléséről

|  |
| --- |
| **Előterjesztő:** Bencze Diána ügyvezető**Készítette** : Bencze Diána ügyvezető **Törvényességi ellenőrzést végezte:** ----------------------**Tárgyalja:**PG Bizottság 2023.08.29.KOIS Bizottság 2023.08.28.Felügyelő Bizottság  |

**Tisztelt Képviselő-testület!**

A Bátaszékért Marketing Nonprofit Kft. 2023. évben 78.507.000.-Ft kiadással és bevétellel számol.

Az első félév adataiból kiderül, hogy első féléves **bevétel 41.685.336.- Ft, a kiadás 26.627.051.-Ft, az eredmény 15.058.185.-Ft.**

Az eredmény nyereséget mutat ugyan, de ez abból is adódik, hogy a legnagyobb rendezvényünk, a Bátaszéki Bornapok csak szeptemberben kerül megrendezésre.

A bérek vonatkozásában az üzleti tervhez képest 49%-os a teljesülés, a művelődési ház tekintetében 40%-os, a Tájháznál 9%, TIP iroda 50%, rendezvények 44%, beszerzések 35%, egyéb kiadói tevékenység 51%, PR kommunkáció, marketing összesen 38%. **Összesen 34%-os az üzleti tervünk teljesülése.**

A beszámolómhoz csatolom *a főkönyvi kivonatot; az első félévi üzleti terv teljesülését; az első félévi bevételi tervet a teljesüléssel; az első féléves munkaszám összesítőt bevételekre, kiadásokra és eredményekre.*

Szeretném felhívni a Képviselő-testület figyelmét, hogy július 1-vel beszüntettük a TIP irodában a bérletek árusítását, mert nagyon visszaesett a kereslet. Ennek egyik oka az, hogy rövid (napi 4 órás) a nyitvatartási időnk. Mivel már a postán is lehet kapni bérletet, ezért sokan ott vásárolnak. Próbálkoztunk azzal is, hogy szerdán eltoltuk egy órával a zárás időpontját 18 órára, de ez sem segített a helyzeten. A másik ok, hogy nem kaptunk engedélyt az ország- és megyebérlet árusítására, így annyira lecsökkent a bevétel, hogy már a bérletek ügyintézéséhez (elszámolás, bérletek elhozatala) is kevés volt a nyereségünk.

A TIP irodát be kellett zárnunk hosszabb időre betegség miatt. A tapasztalat az, hogy az emberek nem hiányolják, és nagyon kevés a bevételünk is. Az idei évben eddig egy kicsivel több, mint 171.000.-Ft.-ot árultunk. Az ott dolgozó kolléga bére pedig 116.300Ft./hó. Érdemes lenne esetleg megvizsgálni a turisztikai kiadványok, helyi portékák más körülmények közötti árusítását (pl. művelődési ház).

VI. BÁTASZÉKI BORNAPOK

Mivel nagyon közeleg a VI. Bátaszéki Bornapok megrendezésének időpontja (szeptember 8-9-10.), ezért tájékoztatásul csatoltam a Bornapok tervezett költségvetését is az előterjesztéshez, ami még mindig tartalmaz bizonytalansági tényezőket (pl. előre nem tudjuk, hogy mekkora összeg lesz az artisjus, az étkeztetés, hogy mennyi áramot fogaszt a rendezvény, mennyi poharat tudunk majd értékesíteni).

A rendezvény várható bevétele 14.424.000Ft. az ingatlaneladásból 8.000.000.-Ft és az önkormányzati támogatásból 5.000.000.-Ft fordítható a Bornapokra, ami összesen: 27.424.000.-Ft. a várható kiadás 26.570.000.-Ft. Így 854.000.-Ft eredményünk van. Mivel korábban említettem a bizonytalansági faktorokat, nem garantálható, hogy ez az összeg megmarad.

Jelenleg mindenre a fedezet még nincs a számlánkon, pl. sponzori támogatás, de bízunk benne, hogy hamarosan ez az összeg (9.682.500.Ft) is átutalásra kerül.

Mivel a városi majálison sikerült megspórolnunk 146.053.-Ft-ot, ezért az önkormányzattal kötött vállalkozási szerződés módosításával, lehetőségünk lenne ezt az összeget a Bornapok megrendezésre fordítani, ha a Tisztelt Képviselő-testület támogatja ezen összeg átcsoportosítását.

Kérjük a T. Képviselő-testületet az alábbi határozati javalatok elfogadására:

**1.sz. H a t á r o z a t i j a v a s l a t :**

**a Bátaszékért Marketing Nonprofit Kft. 2023. évi üzleti tervének I. féléves teljesüléséről szóló tájékoztató tudomásul vételére**

Bátaszék Város Önkormányzatának Képviselő-testülete a Bátaszékért Marketing Nonprofit Kft. 2023. évi üzleti tervének I. féléves teljesüléséről szóló tájékoztatót – az előterjesztés melléklete szerinti tartalommal – tudomásul veszi.

*Határidő*: 2023. szeptember 5.

*Felelős*: Dr. Firle-Paksi Anna aljegyző

 (a határozat megküldéséért)

*Határozatról értesül:* Bátaszékért Marketing NKft. ügyvezetője

 BKÖH Pénzügyi Iroda

 irattár

**2. sz. H a t á r o z a t i j a v a s l a t :**

**a Bátaszékékért Marketing Nonprofit Kft.- vel a 2023 évi városi rendezvények lebonyolítására kötött vállalkozási szerződés II. sz. módosítására**

Bátaszék Város Önkormányzatának Képviselő-testülete

1. a Bátaszékért Marketing Nonprofit Kft. és az Önkormányzat között 2023. február 9.-án létrejött, a 2023. évi városi rendezvények lebonyolítására vonatkozó vállalkozási szerződés II. számú módosítását a határozat melléklete szerinti tartalommal jóváhagyja;
2. felhatalmazza a város polgármesterét a szerződés módosítás aláírására.

*Határidő:* 2023. augusztus 31.

*Felelős:* Dr. Bozsolik Róbert polgármester

 *(a szerződés aláírásáért)*

*Határozatról értesül:* Bátaszékért Marketing Nonprofit Kft.

BKÖH pénzügyi iroda

Irattár